بيني وبينكم، وما تعاودوها حتى لشي واحد برَّاني عافاكم. 
سمعوني مزيان، داك هِشام جراندو تحياتي، ديال كندا، كان كيجيني بعقلو. واخا باينة فيه مسكون، وواخا عاودو لي عليه باللي كيبيع الخردة ديال تركيا الله يسامح، ولكن ماشي بحال دوك الرّباعة ديال الواد الحار اللي عايشين فالخارج ودايرين فيها معارضة ديال الكونطربوند.
كنت كنقول السيد يمكن عايق وفايق. 
آجي بعدا انت، تشا كيفاش معارضة؟ لاواه البعابع. جهدهم يكونوا معارضة ديال الرمضاني الحمضاني اللي كيشعل ليهم العوافي فالعوينات والحليقات ومناطق أخرى… وبلا إجازة وبلا بطاقة ☺️ 
قاااااالك مُعارضة 😜
سمع مني أخاي هشام، عافاك يلا ما دير الخاطر لتجار القبة الحديدية الجديدة اللي كيقولو هوما اللي كيتصداو لكم. عافاك خويا مرة مرة جاوب شي واحد منهم، حيث ملِّي كتجاوبني غير أنا بوحدي راه كيبقى فيهم الحال وكتريّب لهم البيزنس الجديد. راه يلا زدتي بهاد الطريقة غادي يقولو عليا متحالف معك، راك فاهم ☺️
المهم، ما علينا، اللي كاين هو أن هشام، بحال أي تاجر خردة، كان كيبان لي مطوّر شوية. وحيث زعما كيبيع الثوب، وكيسمسر فالفساد، وكينفض "الغبرة" على الفساد، كنت كنقول مع راسي راه كيفهم شوية، حتى سمعتو هاد الأيام كيهضر على المنصوري والحموشي. وملِّي جاوبتو قالي خديتي الشيك 😂 
الصراحة، أخاي هشام، ما كرهناش شي شيك مع الكونجي، ولكن بالعمى واش كنبيعو راسنا بحالك، ☺️
والله أخاي هشام ما بغيت ندخل معك فالتفاصيل، وشي تفاصيل خايبة🚨، أنا واخا كنبان قبيح والله يلا درويش وما كنبغيش نوقّف الأرزاق ديال عباد الله، ولكن حاجة اللي ما زال ضاراني فراسي، علاش مسحتي شي فيديوهات، وفنفس الوقت شي فيديوهات كتمسح عليهم "الغبرة"؟ 
أما قضية القذافي وليبيا وباليزات الفلوس فأنا حشمت بلاصتك؟ واش هاداك وجهك ولا گفاك؟؟ 
المهم، ملي تقرا التدوينة، ولا يصيفطوها لك أصحابك اللي كيشمُّو، عفوا كيحاربو، الفساد، حاول تجاوب على أصحاب الگريمة ديال مواجهة الطوابرية، اللي دارو لائحة جديدة. 
ما تحرجناش معاك عافاك. 
وتحية للمعتقلين الكوكاينيين في المغرب ✌️